ՀԻՄՆԱՎՈՐՈՒՄ
ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2022 ԹՎԱԿԱՆԻ ԴԵԿՏԵՄԲԵՐԻ 15-Ի N 1950-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ
	Իրավական ակտի հիմնավորումը

	1.
	Անհրաժեշտությունը

	
	Նախագծի ընդունումը պայմանավորված է անձի ֆունկցիոնալության գնահատման գործընթացը անխափան կազմակերպելու անհրաժեշտությամբ։

	2.
	Առկա իրավիճակը և խնդիրները

	
	Համաձայն ՀՀ կառավարության 2022 թվականի 1950-Ն որոշման 3-րդ կետի 2027 թվականի հունվարի 1-ից ուժը կորցրած է ճանաչվում Հայաստանի Հանրապետության կառավարության 2014 թվականի հուլիսի 3-ի «Պետական իշխանության մարմիններում քաղաքացիական աշխատանք կատարող և տեխնիկական սպասարկում իրականացնող անձանց պաշտոնային դրույքաչափերը սահմանելու մասին» N 737-Ն որոշման N 1 հավելվածի «ՍՈՑԻԱԼԱԿԱՆ ՈԼՈՐՏ» բաժնի 21.2՝ «անձի ֆունկցիոնալությունը գնահատող մասնագետ» կետը, այն նկատառումով, որ դրանից հետո նշված մասնագետների վարձատրությունը կկազմակերպվի գործավճարի սկզբունքով։
Անձի ֆունկցիոնալությունը գնահատող մասնագետների վարձատրությունը գործավճարի սկզբունքով սահմանելու հարցը տարբեր ձևաչափերով տևական ժամանակ քննարկվել է։
Հաշվի առնելով մի շարք օբյեկտիվ հանգամանքներ անձի ֆունկցիոնալությունը գնահատող մասնագետների վարձատրությունը 2027 թվականի հունվարի 1-ից գործավճարի սկզբունքով կազմակերպելը չի կարող արդյունավետ լինել, մասնավորապես՝
1. Անձի ֆունկցիոնալությունը գնահատող մասնագետների գրանցման ռեեստրը համալրված չէ մասնագետների այնպիսի քանակով ապահովելու համար մասնագետների պատահական ընտրությունը: Դա ապահովելու համար յուրաքանչյուր տարածքի համար անհրաժեշտ է յուրաքանչյուր մասնագետից առնվազն 3-ը։
Պատահական ընտրությունն ապահովելու համար, անհրաժեշտ է ունենալ առնավազն հետևյալ քանակը՝
	Մասնագետներ
	գործող
	անհրաժեշտ

	վիրաբույժ
	16
	50

	թերապևտ
	20
	60

	նյարդաբան
	11
	30

	հոգեբույժ
	3
	10

	էրգոթերպիստ
	9
	30

	կինեզիոլոգ
	6
	30

	վերականգնողաբան
	3
	10

	այլ
	42
	80

	Ընդամենը
	109
	300



	Մի կողմից, ռեեստրը համալրված չէ բավարար քանակի մասնագետներով (յուրաքանչյուր տարածքի համար յուրաքանչյուր մասնագետից առնվազն երեք), հատկապես ցածր տոկոս են կազմում առավել անհրաժեշտ մասնագետները՝  հոգեբույժներ, վիրաբույժներ, նյարդաբաններ, էրգոթերապիստներ, կինեզիոլոգներ և վերականգնողաբաններ, ինչի արդյունքում հնարավոր չէ ամբողջ ծավալով ապահովել պատահականության սկզբունքի կիրառմամբ գնահատող հանձնաժողովների ձևավորման գործընթացը։ Հանրապետությունում նման մասնագետների թիվը խիստ սակավ է։ 
Նեղ մասնագիտություններ ունեցող մասնագետները, որոնք հիմնականում աշխատում են 0.5 դրույքաչափով, ամսական կտրվածքով աշխատում են շաբաթական 2 կամ 3 ամբողջական օրեր, և գործուղվում են ամբողջ օրով, վարձատրվում են 0.5 դրույքաչափով, իսկ գործուղման ընթացքում քանի գնահատման մեջ էլ ներգրավված լինեն՝ միևնույն է աշխատում են 8 ժամ, իսկ գործավճարի պարագայում օր. 2-5 գնահատում ունենալու պարագայում ամսական 10 օր աշխատելու դեպքում կիրականացնեն  20-50 գնահատում (հանած նվազագույն 16 գնահատում )։
Արդյունքում, մասնագետների համար նման աշխատանքը գրավիչ չի լինի:
1. Գործավճարով վարձատրվելու պարագայում, այն մասնագետները ովքեր իրենց բնակության վայրից կամ աշխատավայրից բավականին հեռու գտնվող տարածքից կստանան 1-2 գնահատում իրականացնելու ծանուցում, մասնագետի կողմից խնդրո առարկա գնահատումը իրականացնելու համար ծախսվող ռեսուրսի և ակնկալվող ստանալիք գումարի համեմատության արդյունքում հնարավոր է մերժվի գնահատում իրականացնելու ծանուցումը, ինչը լրացուցիչ խոչընդոտ կառաջացնի անձի ֆունկցիոնալության գնահատում իրականացման համար, հաշվի առնելով նաև այն կարևոր փաստը, որ համակարգում գուցե այլ մասնագետներ ներգրավված չլինեն: 
1. Քիչ չեն դեպքերը, երբ գնահատող մասնագետները ներկայանում են գնահատման վայր՝ ՄՍԾՏԿ, իսկ քաղաքացին չի  ներկայանում տարբեր պատճառներով։ Արդյունքում անարդյունավետ ծախս է կատարվում մասնագետի կողմից և բնականաբար չի վճարվում, քանի որ գնահատումը տեղի չի ունեցել, սակայն ծառայության կողմից կամ մասնագետի կողմից ռեսուրս է ծախսվել:
1. Գործավճարի եղանակի կիրառմամբ անձի ֆունկցիոնալությունը գնահատող մասնագետների վարձատրությունը որոշելու հարցում անհրաժեշտ է հաշվի առնել նաև այն հանգամանքը, որ նշված մեխանիզմը չի կարող տարածվել ԱՖԳ և ԱՄԱ վարչության անձի ֆունկցիոնալության վերագնահատման բաժնի (այսուհետ՝ Բաժին) գնահատող մասնագետների վրա, քանի որ բողոքարկումները կազմում են գնահատումների շուրջ 6%-ը, և քանակը նույնպես կանխատեսելի չէ: Բացի այդ, Բաժնի մասնագետները ևս գնահատող մասնագետներ են, չնայած իրավական ակտերով սահմանված այլ գործառույթներ (կուտակային կենսաթոշակի հետվերադարծի վերաբերյալ եզրակացության տրամադրում, մահվան պատճառական կապի որոշում, դատական նիստերի մասնակցություն, միջազգային պայմանագրերով նախատեսված այլ գործառույթներ) ևս ունեն, որոնք ֆունկցիոնալության գնահատում չեն ենթադրում։ Այս դեպքում տարբերակված մոտեցում է լինում նույն համակարգի գնահատող մասնագետների միջև։ 

	3.
	Կարգավորման նպատակը և բնույթը

	
	Վերոնշյալից բացի գործնականում կարող են առաջ գալ նաև այլ, նախապես անկանխատեսելի խնդիրներ և ռիսկեր, որոնք կարող են խոչընդոտել անձի ֆունկցիոնալության գնահատման ամենօրյա գործընթացը, խոչընդոտելով խոցելի խմբի իրավունքների իրացմանը։
Միաժամանակ, 2025 թվականի նոյեմբերի 21-ին կայացած Սոցիալական հարցերի նախարարական կոմիտեի նիստի արդյունքներով համապատասխան կարգավորման գործողության ժամկետը երկարաձգվել էր մինչև 2027 թվականի հունվարի 1-ը, սակայն երկարաձգման հիմքում ընկած հանգամանքներն չեն վերացել և շարունակում են մնալ արդիական։
[bookmark: _GoBack] Հետևաբար սույն նախագծով առաջարկվում է պահպանել անձի ֆունկցիոնալության գնահատման մասնագետների վարձատրության գործող սկզբունքները մինչև 2028 թվականի հուլիսի 1-ը։ 
Միաժամանակ, նշված ժամանակահատվածը նպատակահարմար է օգտագործել անձի ֆունկցիոնալության գնահատման համակարգի հետագա կատարելագործման համար՝ իրականացնելով միջոցառումներ, որոնք մի կողմից կնպաստեն գնահատող մասնագետների ներգրավման և նրանց գործունեության կազմակերպման արդյունավետության բարձրացմանը, իսկ մյուս կողմից՝ հնարավորություն կտան ձևավորելու աշխատանքի վարձատրության առավել մրցունակ, կանխատեսելի և արդար մեխանիզմներ։ Այս ուղղությամբ, մասնավորապես, նախատեսվում է դիտարկել հետևյալ հարցերը․
 Ներկայումս ուսումնասիրվում է անձի ֆունկցիոնալության գնահատման հանձնաժողովներում ընդգրկված նեղ մասնագիտացում ունեցող բժիշկների փոխարեն կամ նրանց հետ համատեղ ավելի լայն մասնագիտական պատրաստվածություն ունեցող բժիշկների՝ մասնավորապես ընտանեկան բժիշկների և թերապևտների ներգրավման հնարավորությունը։ Նման մոտեցումը կարող է նպաստել մասնագետների հասանելիության բարձրացմանը և հանձնաժողովների աշխատանքների առավել արդյունավետ կազմակերպմանը։ 
Նույն համատեքստում քննարկվում է հանձնաժողովներում ներգրավված մասնագետների թվի օպտիմալացման հնարավորությունը՝ միաժամանակ պահպանելով բազմամասնագիտական գնահատման սկզբունքը և ապահովելով գնահատման որակի անփոփոխ մակարդակը։ Մասնագետների կայուն և բավարար ներգրավվածությունն ապահովելու նպատակով անհրաժեշտ է նաև դիտարկել անձի ֆունկցիոնալության գնահատման համար մասնագիտացված կադրերի պատրաստման մեխանիզմների ձևավորումը։ Մասնավորապես, հնարավոր տարբերակ է հետբուհական կրթական ծրագրերում ինչպես բժիշկների, այնպես էլ հարբժշկական մասնագետների համար անձի ֆունկցիոնալության գնահատման ուղղությամբ վեցամսյա վերապատրաստման ծրագրի ներդրումը։
 Համակարգի կազմակերպական փոփոխություններին զուգահեռ անհրաժեշտ է կատարել համապատասխան օրենսդրական փոփոխություններ՝ «Վարչարարության հիմունքների և վարչական վարույթի մասին» օրենքում և այլ իրավական ակտերում՝ սահմանելով անձի ֆունկցիոնալության գնահատման վարչական վարույթի առանձնահատկությունները։ Դա հնարավորություն կտա գնահատման գործընթացի կազմակերպական և ընթացակարգային լուծումները համապատասխանեցնել համակարգի առանձնահատկություններին։
Վերոնշյալ միջոցառումների արդյունքները պետք է հիմք հանդիսանան նաև մասնագետների վարձատրության մեխանիզմի վերանայման համար։ Մասնավորապես, հաշվի առնելով ինչպես հանձնաժողովների կազմի և մասնագետների ներգրավման հնարավոր փոփոխությունները, այնպես էլ Առողջության համընդհանուր ապահովագրության ներդրմամբ պայմանավորված բժիշկ մասնագետների վարձատրության չափերի փոփոխությունները՝ անհրաժեշտ է վերագնահատել անձի ֆունկցիոնալության գնահատման մասնագետների գործավարձային վարձատրության սկզբունքը և դրա հիմքում դրված ֆինանսական հաշվարկները։ 
Այսպիսով, գործող կարգավորման ժամկետի երկարաձգումը մինչև 2028 թվականի հուլիսի 1-ը հնարավորություն կտա պահպանելու համակարգի բնականոն գործունեությունը՝ միաժամանակ անհրաժեշտ ժամանակ ապահովելով մասնագետների ներգրավման, պատրաստման, հանձնաժողովների աշխատանքի կազմակերպման, վարչական ընթացակարգերի և վարձատրության մեխանիզմների համալիր վերանայման համար։

	4․
	Նախագծի մշակման գործընթացում ներգրավված ինստիտուտները և անձինք

	
	Աշխատանքի և սոցիալական հարցերի նախարարություն

	5.
	Ակնկալվող արդյունքը

	
	Անձի ֆունկցիունկցիոնալության գնահատման համակարգի կայունություն։

	6.
	Հայաստանի Հանրապետության պետական բյուջեի եկամուտների և ծախսերի փոփոխությունները

	
	Նախագծի ընդունման դեպքում  Հայաստանի Հանրապետության պետական բյուջեի եկամուտներում և ծախսերում լրացուցիչ փոփոխությունների անհրաժեշտություն  չի առաջանա։ 

	7.
	Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026 թթ. ծրագիր, ոլորտային և/կամ այլ ռազմավարություններ

	
	Նախագիծը փոխկապակցված է ՀՀ կառավարության 2026 թվականի օգոստոսի 20-ի N 1363-Ա որոշմամբ հաստատված Հայաստանի Հանրապետության կառավարության 2026-2031 թվականների ծրագրի հետ և բխում է դրա 5-րդ գլխի 4-րդ կետի 11-րդ ենթակետից, համաձայն որի՝ «Զարգանալու և ընդլայնվելու է անձի ֆունկցիոնալության գնահատման արդյունքներով անհատական կարիքների վրա հիմնված աջակցությունը՝ զարգացնելով համայնքահենք, անկախ կյանքի և սոցիալական ներառման ծառայությունները հաշմանդամություն ունեցող անձանց և խոցելի այլ խմբերի համար։»։





